Kpǎn bivól, dzǒgân ma, mǎ māyi kɔ́bɔ ! Édzí yáyi yénan ai ma étēde é yénán. 14Mayi lǎd miǹson myáma ai məsǒŋ mə fudí fə ǹsísīm wáma á dwé dámā étēde. 15Tɔ anə́ ā yi ma wé, mə lígí təgě fə ai é dzóm māfidi, mayi fɔ́ɔ́ kāl étɔ̌m yā ényiŋ dzáma á mís móe. 16Édílī bēn ńdɔ̄ láyi bɔ ákodé dáma, amú m̀bə̂ mod ziŋ ǎ kwī kig nyé á mís[2]. 17Vógólán, vógólán ǹkɔ́bɔ̄ wáma, biégán fɔ́ɔ́ ḿfəlán mam wáma m̀bəŋ. 18Ma fɔ́ɔ́ nyɔ mə̌ ngayi yǎ dzɔ̄s ádzō dáma; mayəm fɔ́ɔ́ nə́ mayi kyəbə. 19Yə mod ziŋ a nə fɔ́ɔ́, ényɔ́ ā yi dzɔ́s ai ma ? Amú etɔ̄á bēn dzi fɔ́ɔ́, mayi ku évōl, mə wúú fə.